stanford-oval/wikipedia huggingface dataset:
אלן שארפ
הערות שוליים

↑  Barnes, Mike (11 בפברואר 2013). "'Rob Roy' Screenwriter Alan Sharp Dies at 79". The Hollywood Reporter. {{cite news}}:  (עזרה)
1 2 3  Vitello, Paul (13 בפברואר 2013). "Alan Sharp, Writer of Dark Screenplays, Dies at 79". The New York Times. נבדק ב-14 בפברואר 2013. {{cite news}}:  (עזרה)
1 2  Pendreigh, Brian (18 בספטמבר 2002). "Sharp Shooter". iofilm. אורכב מ-המקור ב-10 בנובמבר 2010. נבדק ב-19 באוקטובר 2010. {{cite web}}:  (עזרה)
1 2  Nichols, Lewis (28 באפריל 1968). "American Notebook" (PDF). The New York Times. {{cite news}}:  (עזרה) No free online access.
↑  "Alan Sharp, screnwriter of 'Rob Roy,' 'Night Moves,' dies". Variety. 11 בפברואר 2013. {{cite news}}:  (עזרה)
↑  Bergan, Ronald (12 באפריל 2013). "Obituary: Alan Sharp: Swashbuckling screenwriter behind Rob Roy, Ulzana's Raid and Night Moves". The Guardian. London. p. 39. {{cite news}}:  (עזרה)
1 2 3  Night Moves Revisited: Scriptwriter Alan Sharp Interviewed by Bruce Horsfield, December 1979. Horsfield, Bruce. Literature/Film Quarterly; Salisbury Vol. 11, Iss. 2, (1983): 88–104
↑  Search at "The Edgar Awards Database".
↑  Interview : Sharp practice: Alan Sharp provides the screenwriters perspective on bringing Dean Spanley to the screen.
Sharp, Alan. OnFilm; Auckland (Feb 2009): 10.
1 2  Alan Sharp: Glaswegian novelist and scriptwriter who became the toast of Hollywood with his screenplays for hit films [Edition 3] Sharp, Alan. The Times 16 Feb 2013: 88.
↑  Pendreigh, Brian (15 בפברואר 2013). "Obituary: Alan Sharp, writer". The Scotsman. {{cite news}}:  (עזרה)
↑  "Luke Perry (I)-Biography". IMDB.com. נבדק ב-14 בפברואר 2013. {{cite web}}:  (עזרה)
↑  Chaw, Walter (14 באפריל 2010). "Night Moves". Film Freak Central. אורכב מ-המקור ב-18 בדצמבר 2010. {{cite web}}:  (עזרה)
↑  Reviews | The Script Factory, web.archive.org, ‏2010-08-13
↑  Meyer, David N. (3 במאי 2009). "Any Kennedy: The Merciless, Blinding Sunshine of Night Moves". Film Noir of the Week. ארכיון מ-26 ביולי 2011. {{cite web}}:  (עזרה)
↑  Curtis, Quentin (21 במאי 1995). "Cinema / Och aye, such noble derring-do!". The Independent. ארכיון מ-2012-11-09. {{cite news}}:  (עזרה)
| --- | --- |
בקרת זהויות :  PLWABN: 9810606348305606  BNE: XX1120577  BnF: cb11443990t (data)  GND: 102273251X  ICCU: RAVV025710  ISNI: 0000 0001 2121 177X  LCCN: no96045310  NKC: xx0168847  NTA: 071362908  SNAC: w63v2nv6  SUDOC: 14258567X  VIAF: 12822740   WorldCat (עם VIAF): 12822740
אדריאן גרנייה

| --- | --- |

אדריאן גרנייה
 לידה:  10 ביולי 1976 (בן 48) סנטה פה, ניו מקסיקו
 מדינה:  ארצות הברית 
 תקופת הפעילות:  מ-1997
 מקום לימודים:  בארד קולג'  תיכון לגארדיה 
 האתר הרשמי
 פרופיל ב-IMDb
 
אדריאן גרנייה (באנגלית: Adrian Grenier; נולד ב-10 ביולי 1976) הוא שחקן, מפיק, מוזיקאי ובמאי קולנוע אמריקאי, שידוע בעיקר בשל תפקידו בסדרת הטלוויזיה "הפמליה".
ראשית חייו

גרנייה נולד בסנטה פה, ניו מקסיקו, ארצות הברית. בילדותו גדל בניו יורק בידי אמו. אביו במקור מאוהיו, אימו נולדה בניו מקסיקו. במסגרת סדרה שהשתתף בה בשם "מצא את השורשים שלך", שחקרה את השושלת שלו, נקבע כי הוא 8 אחוז אינדיאני במוצאו וכי האב הקדמון שלו הוא דייגו דה מונטויה (נולד ב-1596 בטקסקוקו, ספרד החדשה), שהיה מוביל באנקומיינדה.
בקולג' הוא למד ביולוגיה מולקולרית, אך בהמשך גילה שהוא נמשך יותר למשחק.
קריירה > משחק

ב-1997 גרנייה ביצע את הופעתו הקולנועית הראשונה בסרט הדרמה העצמאי "ג'נה המרתקת". ב-1999, הוא שיחק לצד מליסה ג'ואן הארט בסרט "Drive Me Crazy", וב-2001 שיחק בסרטו של ג'יימס טובאק, "הארוורד מן". ב-2003 השתתף בסרטו של וודי אלן, "כל דבר אחר".
ב-2004, גרנייה קיבל את התפקיד הראשי בסדרה "הפמליה" מבית HBO, סדרה שהביאה לו תודעה והצלחה רבה. הוא כיכב בסדרה בכל שמונה עונותיה, עד לסיומה בשנת 2011. הסדרה הייתה מועמדת למספר פרסי אמי. ב-2006, קיבל תפקיד ב"השטן לובשת פראדה", סרט בו גילם את דמותו של נייט, בן זוגה של אנדי (אן האת'וויי).
בשנת 2013 כיכב בסרט הפוסט-אפוקליפטי "להתראות עולם" לצד גבי הופמן. הקרנת הבכורה של הסרט התקיימה בפסטיבל הסרטים לוס אנג'לס, במסגרתו הוא קיבל ביקורות חיוביות. הסרט יצא לאקרנים בארצות הברית ב-4 באפריל 2014.
בשנת 2015 הופיע בעיבוד הקולנועי לסדרה "הפמליה".
בשנת 2017 שיחק בסרט הפשע "ארסנל" (Arsenal) לצד ניקולס קייג' וג'ון קיוזאק. וגם בסרט "פורעי חוק" לצד ברוס ויליס.
קריירה > בימוי, הפקה ויזמות > Reckless Productions

במטרה לשלב בין משחק, בימוי והפקה, הקים בשנת 2011 עם מספר חברים את "Reckless Productions". חברת הפקה שהתמקדה בהפקת סרטי תודעה חברתית. אחד מהסרטים הראשונים בהפקתה, "יריות באפלה", תיעד את חיפושו ארוך השנים אחר אביו, ממנו נפרדה אמו כשגרנייה היה תינוק. הוא ואביו היו מרוחקים במשך 18 שנה, ובסרט מתוארות תחושותיו העצובות בשל כך. בעקבות הסרט השניים חזרו לקשר. זהו סרט הבכורה של גרנייה כבמאי, והקרנת בכורתו התקיימה בפסטיבל הסרטים טרייבקה. רשת HBO הקרינה את הסרט ב-3 ביוני 2007.
ב-2 ביוני 2008, תוכניתו החדשה של גרנייה, "Alter Eco" עלתה לראשונה לאוויר. בתוכנית גרנייה וצוות מומחים לאיכות הסביבה מראים איך אפשר להיות מודעים יותר לסביבה ולתרום לה.
ב-27 בספטמבר 2010, HBO הציגה את הסרט התיעודי "נער פפראצי", שאותו הפיק גרנייה במשך שלוש שנים. סרט זה מציג ראיונות עם סלבריטאים ומתייחס ליחסים בין הסלבריטאים לסביבתם.
באותה שנה החל להפיק לצד המפיק ברט מרכוס והבמאי מת'יו קוק את הסרט הדוקומנטרי באורך מלא "איך לעשות כסף מסחר בסמים". הסרט עקב אחר מה שנחשב אחד כישלונות מדיניות הפנים החמורים ביותר של ארצות הברית, והציג סוחרי סמים אמתיים וכן סלבריטאים ששיתפו בנושא כגון 50 סנט, אמינם, סוזן סרנדון ודייוויד סימון, במאי הסדרה "הסמויה" (מבית HBO). הסרט הופץ בקיץ 2013 באתר Amazon.com וב-iTunes, וצבר ביקורות חיוביות.
קריירה > בימוי, הפקה ויזמות > SHFT.com

בשנת 2010, כחסיד של חיי בר קיימא גרנייה ושותפו העסקי, מפיק הסרטים פיטר גלזר, הקימו את מותג הלייף-סטייל "SHFT.com". המותג מקדם את נושא הקיימות באמצעות סרטים, אומנות ותרבות. מטרתו היא להכניס רעיונות למוצרים ברי קיימא לתרבות הפופ ורוב פעילותו מתקיימת ברשת.
SHFT שיתף פעולה עם חברות כמו "פורד", "AOL / הפינגטון פוסט", "וירג'ין אמריקה", "Stonyfield Farm",‏ "W Hotels",‏ "The Weather Channel" ו"אסתי לאודר". בשנה השנייה לפעילותו זכה המותג בשני פרסי ובי לאתר הטוב ביותר בתחומו.
בשנת 2014 חברו גרנייה וגלזר עם "מרכז סטון ברנז למזון ולחקלאות" ליצירת "כיתה ניידת" ב-SHFT, שקהל היעד שלה הוא תלמידי תיכון בניו יורק. מלבד לימודי בישול, מדעים, טכנולוגיה וקיימות, נועדה היוזמה לסייע לבני נוער להבין כיצד בחירות המזון שלהם משפיעות בנושאי בריאות אישית וסביבתית.
קריירה > מוזיקה

גרנייה מנגן בגיטרה, תופים, קרן יער ופסנתר. היה חבר בשתי להקות שפועלות בניו יורק, "Kid Friendly" בה שימש כסולן, ו-"The Honey Brothers" בה שימש כמתופף, עד שהקים בשנת 2012 את "Wreckroom", "חממת מוזיקה" ואופלן הקלטות.
כוונתו הייתה ליצור מקום בשביל חברים לכתיבה, להקלטה ולהופעות. בהמשך התפתח האולפן ונעשה לקרקע פורייה עבור כישרונות צעירים. למעלה מ-50 אמנים השתמשו במרתף, על כל מרחביו, ליצירת מוזיקה ולהופעות. בשנה העוקבת נעשה המקום לאולפן הקלטות רשמי אותו מתאר גרנייה "ההתממשות של חלום הילדות שלי". בשנת 2015, בראיון שהעניק לבילבורד, תיאר גרנייה את הווית המקום, "אתה לא פשוט בא, מקליט מה שצריך והולך לקדם את עצמך. אתה נהיה חלק ממשפחה".
האומנים המעוניינים להיות חלק מהקבוצה שפועלת במקום נבחנים על ידי גרנייה ושותפיו, דמיאן פאריס, מייק פרנקל ובריאן קורבר. המוזיקאים הנבחרים מצטרפים לקבוצה, ובמהלך יום שלם עוברים הכשרה מקצועית במסגרתה מקליטים שירים ומצלמים וידאו קליפ. Wreckroom הוציאה מספר אלבומי EP וכן אוסף של קליפים לגרסות כיסוי הנקרא ""Under the Covers". כמו כן צמחו מן המקום שתי להקות, הטריו "Radkey" המנגנים מוזיקת פאנק ורוקנ'רול, ולהקת המטאל "The Skins", המורכבת מחמישה חברים. שתי הלהקות הוציאו אלבום ב-2013.
פעילות פילנתרופית

גרנייה פועל שנים רבות בקידום נושאים סביבתיים וחברתיים - החל משיתוף הפעולה שלו עם "דל" בקמפיינים הנועדו לעורר מודעות לסכנות העולם הדיגיטלי והסלולרי ולחיים בריאים, וכלה ביצירת "ארגון הלווייתן הבודד" שהקים בשנת 2015. הארגון נועד לעורר אמפתיה ולפעול לשמירה על סביבת האוקיינוסים ועל בעלי החיים הימיים.
גרנייה מביע תמיכה ב-"overwhelming", ארגון בינלאומי ללא מטרת רווח הפועל לעזור בבתי ספר ציבוריים מוחלשים באמצעות לימודי מוזיקה. גרנייה חבר ב-"React to Film", ארגון ללא מטרת רווח הממנף את הקולנוע הדוקומנטרי כדי לקדם אחריות חברתית ולעורר מעורבות אזרחית. כמו כן תומך של "Charity Water", ארגון צדקה שבמסגרתו הנחה את נשף הצדקה הראשון שלו ב-2006 לצד ג'סיקה סטאם.
בשנת 2009 השיק אפליקציה העוסקת באקולוגיה לאייפון ולאנדרואיד. האפליקציה, "Ecohero", משתמשת בטכנולוגיית סריקת ברקוד כדי לסייע לצרכנים להבין את ההשפעה הסביבתית והבריאותית של המוצרים שהם מעוניינים לרכוש. האפקליקציה כוללת אפשרויות נוספות, כמו מחשבון פחמן ואנציקלופדיה אקולוגית.
בשנת 2012 חבר גרנייה למעצב חברת "נייק" לשעבר ג'סטין הוקינס, להקמת מבשלת הבוטיק "Churchkey Can" בסיאטל.
גרנייה הוא המשקיע והיועץ של האפליקציה "MONTAJ", ששווקה בינואר 2013. אפליקציה זו מאפשרת לכל אדם ליצור סרטי וידאו ולהפיצם.
גרנייה הוא חבר במפלגה הדמוקרטית של ארצות הברית.
פילמוגרפיה > קולנוע

לעצור את ג'נה (1997)
רחובות הוריקן (1997)
סלבריטי (1998)
הרפתקאותיו של סבסטיאן קול - סבסטיאן קול (1998)
את מטריפה אותי - צ'ייס האמונד (1999)
ססיל בי דימנטד - לייל (2000)
הטריפ שלי בהארוורד - אלן ג'נסן (2001)
אינטליגנציה מלאכותית - נער מתבגר (2001)
אהבה בעידן של כסף - ניק (2002)
בחירתו של הארט - דניאל א. אברמס (2002)
Bringing Rain - קלאי אסקינס (2003)
כל דבר אחר - ריי פוליטו (2003)
החתונה של טוני וטינה (2004)
התאמה מושלמת - ג'ון (2005)
מעבר למסדרון - ג'וליאן (סרט קצר; 2006)
השטן לובשת פראדה - נייט (2006)
Adventures of Power - דאלס יוסטון
נער פפראצי - עצמו (סרט דוקומנטרי שהיה בו במאי ומפיק; 2010)
להתראות עולם - ג'יימס (2013)
Unity - קריין (סרט דוקומנטרי; 2015)
הפמליה - וינסנט צ'ייס (2015)
Sex, Death and Bowling - אוסקר מקאליסטר (2015)
פסולת מאש - אוון (2016)
פורעי חוק - וולס (2016)
ענייני המדינה - רוב ריינולדס (2018)
Stage Mother‏ (2020) - ניית'ן
פילמוגרפיה > טלוויזיה

הפמליה (2011-2004) - תפקיד ראשי
רחוב סומסום (2009)
90210 (2010)
וייטנאם: הסרטים האבודים (2011)
מיילס מהמחר (2017-2015) - דיבוב
קליקבייט (2021)
ספיידרמן המדהים

ערך זה עוסק בסדרת הטלוויזיה. אם התכוונתם לסרט, ראו .
| --- | --- |

ספיידרמן המדהים
 מבוסס על:  The Spectacular Spider-Man 
 סוגה:  אנימציה
 יוצרים:  ויקטור קוק, גרג וויזמן ומאט ווין
 בימוי:  קווין אלטירי 
 מדבבים:  ג'וש קייטון לייסי שאבר אלנה אובך קווין מייקל ריצ'רדסון בן דיסקין ג'יימס ארנולד טיילור 
 מדבבים בעברית:  טל מוסרי (פיטר פרקר\ספיידרמן), אפי בן-ישראל, אביתר אדיר, גיא רושיניאק, יואב בר-לב, רוברט הניג, לירון לב, גלעד קלטר, אלון שר, אביטל אברג'יל, מיכל רשף, מאיה בר שלום, שירה סגל, מירון אהרונוביץ'
 ארץ מקור:  ארצות הברית
 שפות:  אנגלית 
 מקום התרחשות:  ניו יורק 
 מספר עונות:  2
 מספר פרקים:  26
 הפקה
 מפיק:  גרג וייסמן 
 הפצה:  Sony Pictures Television Kids, נטפליקס 
 מוזיקה:  Lolita Ritmanis 
 אורך פרק:  20 דקות
 שידור
 רשת שידור:  Kids WB (עונה 1)   Disney XD (עונה 2)
 רשת שידור בישראל:  ערוץ הילדים
 תקופת שידור מקורית:  8 במרץ 2008 – 18 בנובמבר 2009
 תקופת שידור בישראל:   23 בדצמבר 2008 – 2011
 קישורים חיצוניים
 אתר רשמי
 דף התוכנית ב-IMDb
 
צוות הסדרה
ספיידרמן המדהים (באנגלית: The Spectacular Spider-Man) היא סדרת טלוויזיה מצוירת מבית סוני המבוססת על סדרת הקומיקס "ספיידרמן" של חברת מארוול קומיקס, שהחלה לשדר ב-8 במרץ 2008. בניגוד לסדרות קודמות, אנימציית הסדרה לא מציאותית, ומאופיינת בהגזמה.
עלילה

הסדרה מציגה את חייו של פיטר פארקר, תלמיד תיכון בן 16, שקיבל כוחות על ונהפך לספיידרמן. כספיידרמן פארקר נאלץ להילחם בנבלים ולהגן על עירו, ועדיין לנסות לנהל חיי חברה רגילים.
שידור בישראל

הסדרה הופצה בישראל תחת השם "ספיידרמן". היא שודרה לראשונה בישראל ב-23 בדצמבר 2008 בערוץ הילדים. היא שודרה במשך שתי עונות ובניגוד לסדרות הקודמות של ספיידרמן, הסדרה לא הצליחה לשחזר את הצלחת הסדרות הקודמות וירדה מהשידור כעבור שלוש שנים לאחר שידורה בישראל.
ב-7 באפריל 2022 HOT VOD Young העלו לשירות את הסדרה במלואה בדיבוב לעברית.
הערות שוליים

↑  הודעות כלליות,'"`UNIQ--nowiki-00000001-QINU`"'דצמבר בערוץ הילדים, באתר News1 מחלקה ראשונה, 1 בדצמבר 2008
| --- | --- |
בקרת זהויות :  LCCN: no2010022916  VIAF: 178108983   WorldCat (עם VIAF): 178108983 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
סוסלנד

| --- | --- |

 סוגה:  אנימציה
 יוצרים:  אנדי הייוורד
 מדבבים בעברית:  טליה ברקאי, מיכל רשף, שירלי לילו, נעמה אוזן, מאיה פורטנוי, רום מילשטיין, דור סרוגו, יותם סחייק, ניר רון, בר פאר, ליאת הר לב, נורית בנאי קורן, שרי, לירי אור, מורן נהור, קובי ליקורמן, עמית יוסוביץ', חנן רוזן, יורם יוספסברג, אייל אברהם, עינת אזולאי, יובל גרבש, אורלי קטן, מייקי אריאל, עפרון אטקין, עמי מנדלמן
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  39
 הפקה
 מפיקים בפועל:  אנדי הייוורד 
 הפצה:  DHX מדיה 
 מוזיקה:  רון וסרמן 
 אורך פרק:  22 דקות.
 שידור
 רשת שידור:  CBS
 רשת שידור בישראל:  לוגי   WIZ!
 תקופת שידור מקורית:  16 בספטמבר 2006 – הווה
 קישורים חיצוניים
 אתר רשמי
 דף התוכנית ב-IMDb
 
סוסלנד (באנגלית: Horseland) היא תוכנית אנימציה אמריקנית שהופקה על ידי DIC Entertainment ובוימה לעברית על ידי טליה ברקאי ועמי מנדלמן באולפני נ.ל.ס.
התוכנית עוקבת אחרי קבוצת ילדים המבקרים בסוסלנד, חוות הסוסים, ועל הרפתקאותיהם ברכיבה על סוסים, התחרות בתחרויות רכיבה מסוימות וכן על חיי היום יום שלהם. הסדרה משודרת בארצות הברית מ-16 בספטמבר 2006 ועד היום. בישראל משודרת הסדרה בערוץ "לוגי".
במקביל לשידור הסדרה בארצות הברית הופק גם משחק מקוון המתבסס על הסדרה.
הדמויות

מאפיין מרכזי בדמויות החיות הוא שהן מדברות ביניהן, אך בני האדם לא מבינים אותן.
הדמויות > הדמויות הראשיות

שרה ויטני - הדמות הראשית בסדרה. באה ממשפחה עשירה. בהתחלה זה גורם לכולם להניח שהיא סנובית עוד לפני שפגשו אותה ולהתייחס אליה בהתאם, אבל הם מגלים שטעו ומתקנים את יחסם כלפיה. הסוסה של שרה היא סקרלט. שרה היא בלונדינית וטובת לב. יודעת לאלף סוסים.
אלמה רודריגז - אחת החברות הטובות ביותר של שרה. הסוסה של אלמה היא באטן. אלמה היא הטובה ביותר בסוסלנד בקפיצות. אוהבת לקרוא ספרים, במיוחד על סוסים.
מולי וושינגטון - אחת החברות הטובות ביותר של שרה. הסוסה של מולי היא קליפסו. מולי היא אפרו-אמריקאית, החברות שלה מהעיר הן אמבר ויסמין, שבאות גם לבקר בסוסלנד.
קלואי סטילטון - אחותה הגדולה של זואי; אחת הדמויות שלא התחברו עם שרה. הסוס של קלואי הוא צ'ילי. קלואי זעפנית ולא תמיד מסתדרת בחברה, גם לא עם אחותה זואי.
זואי סטילטון - אחותה הקטנה של קלואי; אחת הדמויות שלא התחברו עם שרה ווויל. הסוסה של זואי היא פפר. היא נחושה לנצח. זואי וקלואי מגיעות ממשפחה עשירה ואוהבות לעשות רושם בבגדיהן.
ביילי האנדלר - הבן של המנהלים של סוסלנד ואחד מחבריה הטובים של שרה. סוסו הוא אצטק. ביילי ותיק בחווה.
ויל טאגרט - הבוגר בחבורה של סוסלנד ודודו של ביילי. סוסו הוא ג'ימבר. הוא מאמן את הקבוצה.
נאני קלאוד - ילדה אמריקאית-ילידית המבקרת בסוסלנד בעונה השנייה. הסוס שלה הוא סאנברסט. רוכבת ללא אוכף. היא לא אוהבת שלועגים לאומה שלה - אומת הצ'רוקי ולכן ברחה עם הסוס שלה.
טיני החזירה - חברתו הטובה ביותר של שפ הכלב. אוהבת לאכול.
שפ הכלב - המספר. כל פרק מתחיל בזה שהוא נזכר במשהו מהעבר.
אנגורה החתולה - חצופה ואוהבת לישון.
דמויות אורחות

סימבלה - ילדה הודית. שרה והיא התחברו בכך שבתחרות רכיבה בפריז שתיהן נפלו לתוך בור והצליחו לצאת יחדיו. הסוס שלה הוא ראנאק.
ג'סי גולדן - ילד אפריקני שבא לבקר בסוסלנד. סוסו הוא באדי. ביילי הוא חבר שלו ובפעם הראשונה שהגיע שרה לא אהבה את חברותו עם ביילי משום שהדבר גרם לכך שביילי לא שם לב אליה.
אלכסנדר באגליק - חבר שמתכתב עם אלמה. סוסו הוא קיינד. נפל לתהום ואלמה הצילה אותו.
מרי ויטני - דודתה העיוורת של שרה שבאה לביקור בחווה. הסוס שלה הוא פרינס. הילדים הצליחו לצאת בזכותה מהיער החשוך.
טליה בנטלי - ילדה סנובית מחווה אחרת. שם סוסתה הוא קייס. סוסלנד עשתה תחרות עם החווה שהיא רוכבת בה ואלמה שינתה את סגנון הרכיבה שלה, כי חשבה שסגנון הרכיבה הטבעי שלה לא יוכל לנצח את הסגנון של טליה.
צ'ייס ויטני - בן דוד של שרה שבא לביקור בחווה. סוסו הוא וונדר. יש לו דיסלקסיה, לכן כולם (פרט לשרה) לעגו לו, בעיקר קלואי וזואי.
אמבר ויסמין - שתי חברות של מולי מהעיר. הלכו לאיבוד וכל החבורה החמיצה תחרות כשהלכו לחפש אותן.
ספייק מק'שמייק - מעצב אופנה שבא לצלם בסוסלנד כיוון שהבגדים שעיצב לא התאימו כלל לקפיצה, סיכן את הילדים.
ריבר - סוס מפורסם שבא לביקור בסוסלנד. צ'ילי קינא בו, ברח ונקלע לסכנה בזמן סערה לבסוף ריבר סיכן את חייו והציל אותו.
קרים ושוגר - שני סייחים תאומים שבאו לחווה מכיוון שאמם חולה. הסוסים קינאו בהם כי קיבלו את כל תשומת הלב. הסייחים ברחו אך לבסוף נמצאו.
ליסה וושינגטון - אחותה הקטנה של מולי וושינגטון. מולי אמרה שליסה לא יכולה ללטף את הסוסים הגדולים אלא רק סייחים. לבסוף קליפסו, סוסתה של מולי קפצה לעבר הסייחים והתנהגה כמוהם, כיוון שרצתה להיות כמו סייחה.
מוזי - החתול השחור של שרה, מבוגר מאוד וחיי הרבה מחייו בסוסלנד. לאחר שנפגע בתאונת דרכים הוא עזב את החווה ולא חזר, שרה התגעגעה אליו מאוד מכיוון שהיה איתה מאז שהייתה קטנה והיא קיבלה אותו במתנה מההורים שלה אך עם הזמן השלימה עם היעלמותו (וכנראה פטירתו) עם תמיכה מוויל וביילי. וויל בניסיון לעודד את שרה נתן לה לטפל בגור חזירים קטן והיא קראה לו מוזי.
מהפכת הדינוזאורים

| --- | --- |

 סוגה:  סרט תיעודי 
 בימוי:  דיוויד קרנץ 
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  4
 הפקה
 אורך פרק:  42 דקות
 שידור
 רשת שידור:  BBC 1, ערוץ דיסקברי
 תקופת שידור מקורית:  4 בספטמבר 2011 – 13 בספטמבר 2011
 קישורים חיצוניים
 אתר רשמי
 דף התוכנית ב-IMDb
 
זאורוסוכוס. הופיע בפרק הראשון.
טורווזאורוס. הופיע בפרק השני.
טירנוזאורוס רקס. הופיע בפרק הרביעי.
מהפכת הדינוזאורים (באנגלית: Dinosaur Revolution) היא סדרת טלוויזיה מדעית דוקומנטרית-פלאונטולוגית' ששודרה בערוץ דיסקברי ובערוץ המדע (Science Channel) בספטמבר 2011.
הסדרה עוסקת בחיי הדינוזאורים בעידן המזוזואיקון, החל מעלייתם בתור הטריאס עד להכחדה הגדולה, לפני 66 מיליון שנה, אשר מוצגים בתוכנה Computer-generated Imagery. לסדרה הופקו ארבעה פרקים באורך 42 דקות, בהם מופעי סיפורים משתנים, למעט שני פרקים המתרחשים באותו זמן ומקום. קריין הסדרה הוא ריק רובלס (Rick Robles).
הסדרה קיבלה ביקורות מעורבות. מצד אחד עקב המסרים החינוכיים והתוכן הכללי ומצד שני עקב האיכות הירודה ועקב הסיפורים הלא-רציניים שמשולבים בסדרה.
טאיוואן (אי)

ערך זה עוסק בגיאוגרפיה של האי טאיוואן. אם התכוונתם למשמעות אחרת, ראו .
.
צילום אווירי מתוך גוגל מפות המתאר את העתק הטקטוני האנכי בין הלוח הפיליפיני ללוח האירואסייתי שהביא להיווצרות האי טאיוואן.
העתק הטקטוני האנכי בין הלוח הפיליפיני ללוח האירואסייתי שהביא להיווצרות האי טאיוואן.
האי טאיוואן (באנגלית: Taiwan) הוא אי במזרח אסיה ובו רוב שטחה של מדינת טאיוואן. האי, המכונה במערב היסטורית פורמוזה, מהווה 99% מהשטח הנשלט על ידי מדינת טאיוואן, בשטח שגודלו 35,808 קילומטרים רבועים (13,826 מילים רבועים) הנמצאים במרחק של כ-180 קילומטרים (112 מיל) בצד המזרחי של מצר טאיוואן מהחוף הדרום-מזרחי של סין היבשתית. ים סין המזרחי שוכן מצפון לאי טאיוואן, ים הפיליפינים ממזרח לו, מצר לוזון נמצא מדרום לאי וים סין הדרומי מדרום מערב. בשטח טאיוואן כלולים גם איים קטנים יותר הנמצאים בעיקר במצר טאיוואן, כולל הארכיפלג פנגחו, איי קינמן (אנ') ואיי מאטסו (אנ') הקרובים לחופי הרפובליקה העממית של סין והם חלק מאיי ים סין הדרומי (אנ').
האי הראשי הוא גוש סלע שהתרומם כתוצאה מטקטוניקת הלוחות של קרום כדור הארץ. כאשר הלוח הפיליפיני גלש מתחת והרים את הלוח האירואסייתי. תנועה זו גרמה להעתק אנכי מוטה לכיוון מערב. העתק מורכב ברובו מחמישה רכסי הרים המקבילים לחוף הים המזרחי של האי. מאידך המישורים השטוחים של האי נמצאים בשליש המערבי שלו. שם מתגוררת רוב האוכלוסייה של טאיוואן. ישנן כמה פסגות מעל 3,500 מטרים, הגבוה ביותר הוא הר יו שאן (אנ') המתנשא לגובה של 3,952 מטרים (12,966 רגל), מה שהופך את טאיוואן לאי הרביעי בגובהו בעולם. הגבול הטקטוני שיצר את העתקים האלה עדיין פעיל. האי חווה רעידות אדמה רבות, כמה מהן הרסניות ביותר. במצר טאיוואן ישנם גם הרי געש תת-ימיים פעילים.
האקלים בטאיוואן, נע בין אקלים מונסון טרופי בדרום לאקלים סובטרופי גשום בצפון, והוא מושפע גם מרוחות המונסון המזרח אסייתי. את האי המרכזי פוקדות כארבע סופות טייפון בממוצע בשנה. ההרים המזרחיים מיוערים בצפיפות ויש בהם מגוון של חיות בר, מאידך הקרקעות, באזורי השפלה המערבית והצפונית, מנוצלים אינטנסיבית על ידי בנייה רוויה, תעשייה, חקלאות ועוד.
השם

השם טאיוואן נגזר משמם של שבטי הדייגים הילידים שחיו בדרום מערב האי. כשהגיעו ההולנדים נציגי חברת הודו המזרחית ההולנדית לאזור, תחילה ניסו להתיישב בארכיפלג פנגו הנמצא כ־50 קילומטרים ממערב לאי במפרץ טאיוואן. בשנת 1622 הם הקימו את מצודות זילנדיה (אנ') ואנפינג על האי עצמו (באזור טאינאן) והחלו לקיים מסחר וחקלאות באי ובאזור. ההולנדים קראו לאזור בו התיישבו בשמות "טאיואן " או "תאיובן". היו איותים שונים של השם. השם במקור התייחס רק לעיר טאינאן, מאוחר יותר הורחב לכל האי ושוחזר בסינית כ"טאיוואן" (בסינית:臺灣) . התווים הסיניים של "טאיוואן" פירושם "מפרץ טרסה", משמעות שלעיתים ניתנת בטעות כאטימולוגיה.
עד לאחר מלחמת העולם השנייה טאיוואן הייתה ידועה במערב בשם פורמוזה, מהשם הפורטוגזי, איליה פורמוסה, שפירושו "אי יפהפה".
גבולות פיזיים

השטח של האי המרכזי של טאיוואן הוא 32,260 קילומטרים רבועים (12,456 מילים רבועים) , מה שהופך את טאיוואן למדינה בגודל בינוני בין בלגיה להולנד. יש לטאיוואן קו חוף (היקף האי) באורך של 1,566.3 קילומטרים (973.3 מיל). ממשלת טאיוואן של ה-ROC טוענת לאזור כלכלי בלעדי של 83,231 קילומטרים רבועים (32,136 מילים רבועים) הכלולים ברדיוס של 200 מיל ימי (370.4 קילומטרים; 230.2 מיל) מהחוף המזרחי של טאיוואן ומים טריטוריאליים עד מרחק של 12 מיל ימי (22.2 קילומטרים; 13.8 מיל) סביב חופי האי.
עיקר האוכלוסייה של הרפובליקה הסינית של טאיוואן, נמצאת על האי המרכזי של הארכיפלג, בצידו המערבי. אורכו של האי הראשי 394 קילומטרים (245 מיל) ורוחבו 144 קילומטרים (89 מיל). השטח הכולל של הארכיפלג טאיוואן כולל ארכיפלג פנגו והאיים קינמן (אנ'), מאטסו והאחרים הוא 35,808 קילומטרים רבועים (13,826 מילים רבועים). הנקודה הצפונית ביותר של האי המרכזי, נמצאת בקייפ פוגוי (אנ') באזור שימן, ניו טאיפיי, מצפון לבירה טאיפיי. מצפון מזרח לאי ממוקם הארכיפלג היפני (יפן). המתחיל בקשת האיים הוולקניים ריוקיו, הנמשכת לצפון מזרח עד לאיים היפנים הגדולים.
הנקודה המרכזית של האי נמצאת בעיר פולי (אנ'), שבמחוז נאנטו (אנ'). הנקודה הדרומית ביותר באי היא נמצאת בקייפ אלואנבי (אנ') שבעיירה הנגצ'ון (אנ'), במחוז פינגטונג (אנ').
האי טאיוואן מופרד מהחוף הדרום-מזרחי של סין העממית על ידי מצר טאיוואן, שרוחבו נע בין 220 קילומטרים (140 מיל) בנקודה הרחבה ביותר עד כדי 130 קילומטרים (81 מיל) בנקודה הצרה ביותר. בחלק מהמדף היבשתי, עומק המים במצר הוא לא יותר מ-100 מטרים (330 רגל), ובעידן הקרח הוא היה גשר יבשתי.
בדרום נמצא, מיצר לוזון ברוחב 250 קילומטרים והוא מפריד בין האי המרכזי של טאיוואן מהאי הפיליפיני לוזון. ים סין הדרומי שוכן מדרום-מערב לטאיוואן, ים סין המזרחי מצפון, וים הפיליפינים ממזרח.
האי ניושאן (אנ') והכפר ננלאי, הסמוך לעיירה אוקיאן, במחוז פינגטאן, פוז'ו, פוג'יאן הוא האי הסיני של סין העממית (PRC) הקרוב ביותר לטאיוואן (לאי הראשי).
איים הקטנים ביותר של הארכיפלג כוללים את איי ארכיפלג פנגו במצר טאיוואן הנמצאים במרחק של כ-50 קילומטרים (31 מיל) ממערב לאי הראשי. שטח הארכיפלג פנגו הוא כ-127 קילומטרים רבועים (49 מילים רבועים), האי הזעיר שיאוליוקיו (אנ') בארכיפלג טאיוואן נמצא מול החוף הדרום-מערבי של האי הראשי. האי אורכידאה (סחלב) (אנ') והאי הירוק (אנ') נמצאים בדרום-מזרח מהאי הראשי. הם מופרדים מהאיים הצפוניים ביותר בפיליפינים על ידי תעלת באשי (אנ'). האיים קינמן (אנ') ומאטסו (אנ') הסמוכים לחוף פוג'יאן שבסין העממית מעברו המערבי של מצר טאיוואן. השטח הכולל שלהם הוא 180 קילומטרים רבועים (69 מילים רבועים). האיים פראטאס וטייפינג (אנ') נמצאים בים סין הדרומי נמצאים תחת שלטון הריפובליקה הסינית טאיוואן, אבל הם אינם מהווים חלק בארכיפלג הטאיוואני.
גאולוגיה

האי טאיוואן נוצר לפני כ־4 עד 5 מיליון שנה במפגש הגבולות שבין הלוחות הטקטונים היבשתיים של הלוח הפיליפיני והלוח האירואסייתי. הגבול בין הלוחות עובר לאורך האי, מצפון מזרח לדרום מערב וממשיך דרומה לקשת הוולקנית לוזון (כולל האי הירוק ואי האורכידאה), כתוצאה ממפגש הלוחות הלוח האירואסייתי התרומם מעל ללוח הפיליפיני שהתחתר תחתיו.
רוב האי הוא גוש סלע, העתק ענק והמוטה מערבה. החלק המערבי של האי וחלק גדול במרכז, מורכב משקעים שנוצרו משקיעת קצה הלוח האירואסייתי. בצפון מזרח האי נמשכת מזרחה קשת האיים הוולקניים ריוקיו. הגבול הטקטוני נותר פעיל, וטאיוואן חווה 15,000 עד 18,000 רעידות אדמה בכל שנה, מתוכן 800 עד 1,000 רעידות קלות שתושבי האי מבחינים בהן. רעידות האדמה הקטלניות ביותר שהתרחשו באי היו: רעידת האדמה בג'יג'י בעוצמה 7.3 בסולם ריכטר שהתרחשה במרכז טאיוואן ב־21 בספטמבר 1999, ונהרגו בה יותר מ־2,400 בני אדם. ב־4 במרץ 2010 סמוך לשעה 01:20 UTC, הייתה רעידת אדמה בעוצמה 6.4 בסולם ריכטר והיא פגעה בדרום מערב טאיוואן באזור ההררי של מחוז קאוסיונג. רעידת אדמה גדולה נוספת התרחשה ב־6 בפברואר 2016, בעוצמה 6.4 בסולם ריכטר. העיר טאינן נפגעה הכי קשה, עם 117 הרוגים, רובם נהרגו מקריסת בניין דירות בן 17 קומות.